Pennsylvania State University

Pennsylvania State University (eller Penn State) er et universitet i University Park i delstaten Pennsylvania, USA, med underordnede campuser i Abington, Altoona, Erie, Middletown og Reading, PA. I tillegg gis det spesialiserte undervisningstilbud til mindre studentgrupper ved ytterligere atten mindre læresteder over hele delstaten. Lærestedet i University park hører til den prestisjefylte gruppen av kvalitetsuniversiteter som kalles Public Ivy. Universitetet har eiermessige relasjoner til delstaten, men er ikke direkte delstatseid. ’’Penn State’’ ble opprettet i 1855 som Farmers' High School of Pennsylvania, og ble i 1863 et land-grant-college. 1874 tok det navnet Pennsylvania State College, og forsøkte å balansere den rene landbrukstilnærmingen med et bredere fagtilbud. På 1880-tallet ble ingeniørstudiene svært populære. I 1936 passerte studenttallet 5 000. Universitetsstatus og -navn ble gitt i 1953. Læresteder under PSU De i alt 24 campusene (lærestedene) hadde høsten 2006 følgende studenttall: PS University Park (1855) – 42 914 studenter PS Abington (1950) – 3 141 studenter PS Altoona (1939) – 3 833 studenter PS Berks, Reading (1924) – 2 660 studenter PS Erie (The Behrend College) (1948) – 3 839 studenter PS Harrisburg (The Capital College), Middletown (1966) – 3 799 studenter PS Carlisle (Dickinson School of Law) (1834) – 638 studenter Penn State, øvrige 17 underavdelinger – 23 000 studenter Ved universitetet var det i alt 60 186 studenter og 3 837 vitenskapelig ansatte i 2006, og samme året var skolepengene US$ 10 958 ved undercampusene og US$ 12 164 i University Park, for studenter folkeregistrert i delstaten. Studiene gis opp til doktorgradsnivå i University Park og Middletown, og mastergradsnivå i Erie. Øvrige læresteder utdanner studenter opp til graden bachelor. Jusstudiene ved Dickinson School of Law er USAs femte eldste og skjer ved to campuser – Carlisle (1834) og University Park (2006). Opprinnelig var skolen en del av Dickinson College, men ble knyttet til Penn State i 1997. Skolen utgir fire juridiske journaler på høyt forskningsnivå: Penn State Law Review, Penn State International Law Review, Penn State Evironmental Law Review, og World Arbitration and Mediation Review. Penn State University Park Hovedcampusen i University Park har i alt tretten colleger: * College of Agricultural Sciences (1861) * College of Arts and Architecture * Smeal College of Business (1953) Dickinson School of Law College of Communications (1985) * College of Earth and Mineral Sciences (1896) College of Education * College of Engineering (1896) * Arkivert 11. mars 2008 hos Wayback Machine. College of Health and Human Development * College of Information Sciences and Technology (1997) * College of the Liberal Arts * Eberly College of Science (1990) Graduate School Schreyer Honors College School of International Affairs (fra 2008) Størst er College of Engineering med 9 000 studenter, innen blant annet utdanningene flyingeniør og akustikk, med meget høye nasjonale rangeringer av den faglige kvaliteten. Ved Eberly College of Science foregår forskning innen romfart, astronimi, atomfysikk og medisin på meget høyt nivå, med sju Akademi-medlemmer og en nobelprisvinner blant staben. Pennsylvania State Universitys politi Pennsylvania statsuniversitets politi (engelsk: Pennsylvania State University Police Department) er den primære politietaten ved Pennsylvania Statsuniversitet i USA. Etaten sørger for politi- og sikkerhetstjenester 24 timer i døgnet, 365 dager i året på universitetetsområdet og i universitetseide bygninger. Etaten har også ansvar for håndhevelse av parkerings- og trafikkregler på universitetsområdet. Etaten sysselsetter 46 full-tids bevæpnede polititjenestemenn, seks parkerings- og trafikkbetjenter, fem radiooperatører og rundt 200 studenter som politireserver. Referanser Eksterne lenker (en) Pennsylvania State University – kategori av bilder, video eller lyd på Commons Penn States politietat Arkivert 23. september 2008 hos Wayback Machine.